*Veiledning*

*Gi skriftlig melding til skolen om du ikke har det bra. Du kan bruke dette brevet. Forklar hvorfor du ikke har det bra (der jeg har markert med gult). Brevet må du gi/sende til rektor. Fjern denne forklaringsteksten og annen gul hjelpetekst.*

*Om du ikke får hjelp på skolen, kan du melde saken til Statsforvalteren (det må ha gått minst én uke etter at rektor fikk vite om saken). Statsforvalteren skal da lage et enkeltvedtak og kan pålegge skolen å sette inn tiltak. Statsforvalteren skal sette frist for når tiltakene skal gjennomføres, og vurdere om skolen/kommunen skal få tvangsmulkt (bot). Du melder saken til Statsforvalteren her:*

[Melde frå om mobbing eller dårleg skulemiljø - Statsforvalteren (skjema.no)](https://skjema.no/SF/mobbing?noprompt=true)

*Hvis du er misfornøyd med Statsforvalteren sitt vedtak kan du sende dem en ny klage. Hvis de ikke er enige i klagen, sender de den videre til Utdanningsdirektoratet.*

Dato:

Til

Rektor ved \_\_\_\_\_\_\_\_\_\_\_\_\_\_\_\_\_ skole

# Melding om brudd på retten til et trygt og godt skolemiljø etter opplæringsloven kapittel 9A

Jeg vil melde fra om at jeg ikke har et trygt og godt skolemiljø.

I opplæringsloven kapittel 9A står det at skolen skal ha nulltoleranse mot krenkelser av elever. Alle som er ansatt på skolen skal følge med på om elevene har et trygt og godt skolemiljø, de skal gripe inn mot alle former for krenkelser, og de skal varsle rektor. I alvorlige saker skal rektor varsle skoleeier. Skolen plikter å sette inn alle nødvendige tiltak. Når jeg sier fra skal jeg få en skriftlig plan der det står

* + De problem tiltakene skal løse
  + Hvilke tiltak skolen har planlagt
  + Når tiltakene vil bli gjennomført
  + Hvem som er ansvarlig for gjennomføringa
  + Når tiltakene vil bli evaluert

Det jeg vil ta opp er: (*Her kan du fortelle hva som har skjedd, når det skjedde, hva du synes om måten lærerne/skolen har håndtert saken på og hva du mener skolen burde gjøre. Bruk flere sider om du trenger det. Du kan også legge ved brev, e-poster, sms eller andre meldinger som forteller hva som har skjedd. Men husk – du trenger ikke å ha alle svarene på hvordan man skal løse saken. Du trenger bare å si hva det er du trenger hjelp til. Skolen, Fylkesmannen og Utdanningsdirektoratet er de som skal vite hvordan de løser slike saker).*

Med hilsen

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Elev Foresatte (om dere ønsker)*

*(Den som vil melde fra er den som skriver under. Både elever og foreldre kan melde fra)*